Frukten høstes godt moden for å få høyest mulig sukkerinnhold til gjæringa. Deretter blir den vaska for å unngå feilgjæring. Frukten blir knust i ei fruktpresse og tilsatt gjær. Syrer og enzymer tilsettes for å befordre gjæringsprosessen og dempe oppvekst av uønska mikroorganismer. Gjæringa foregår i lukka beholdere ved ca. 20 °C. Alt etter fruktslag og art varer gjæringa i to til tre uker.